# VQPRD

L'etiqueta VQPRD, que són les sigles de «vins de qualitat produïts en una regió determinada», és una indicació geogràfica que garanteix l'origen i la qualitat dels vins d'acord amb el reglament (CE) 753/2002 de la Unió Europea. Encara que les sigles poden variar en les diferents llengües oficials, les més esteses són VQPRD, ja que també coincideixen en francès, italià i portuguès.
La indicació VQPRD agrupa les denominacions dels diferents estats:
* Alemanya: Qualitätswein, Qualitätswein garantierten Ursprungs i Qualitätswein mit Prädikat
* Àustria: Qualitätswein, Kabinettwein, Prädikatswein, Spätlesewein, Auslesewein, Beerenauslesewein, Ausbruchwein, Trockenbeerenauslesewein, Eiswein, Strohwein, Schilfwein i Districtus Austria Controllatus (DAC).
* Bèlgica: Gecontroleerde oorsprongsbenaming i Appellation d'origine contrôlée (AOC).
* Espanya: Denominación de Origen (DO), Denominación de Orixe (DO), Jatorrizko Deitura (JD) i Denominació d'Origen (DO). Denominación de Origen Calificada (DOCa) i Denominació d'Origen Qualificada (DOQ).
* França: Appellation d'origine contrôlée (AOC), Appellation contrôlée i Appellation d'origine vin délimité de qualité supérieure.
* Grècia: Ονομασία προελεύσεως ελεγχόμενη (ΟΠΕ) (denominació d'origen controlada) i Ονομασία προελεύσεως ανωτέρας ποιότητος (ΟΠΑΠ) (denominació d'origen de qualitat superior).
* Itàlia: Denominazione di origine controllata (DOC), Denominazione di origine controllata e garantita (DOCG). A més, a Tirol del Sud, Kontrollierte Ursprungsbezeichnung i Kontrollierte und garantierte Ursprungsbezeichnung.
* Luxemburg: Marque nationale, Appellation contrôlée i Appellation d'origine controlée (AOC).
* Portugal: Denominação de origem (DO), Denominação de origem controlada (DOC), Indicação de proveniência regulamentada (IPR).
* Regne Unit: English vineyard quality wine psr i Welsh vineyard quality wine psr.
Queden exempts d'incloure la denominació els següents productes:
* Espanya: Cava, Xerès i Manzanilla.
* França: xampany.
* Grecia: Σάμος o Samos.
* Itàlia: Asti, Marsala i Franciacorta.
* Portugal: Madeira i Porto.
Les diferents categories VQPRD definides són:
* VEQPRD, vi escumós de qualitat produït en regió determinada.
* VAQPRD, vi d'agulla de qualitat produït en regió determinada.
* VLQPRD, vi de licor de qualitat produït en regió determinada.
* VQPRD, per la resta de vins.
Les denominacions d'origen són tradicionals a Espanya, França i Itàlia. En altres estats i fora de la Unió Europea les denominacions o bé només garanteixen l'origen, o bé són denominacions genèriques que garanteixen el producte com és el cas, per exemple, de la Denominació d'Origen Cava. La reglamentació europea es basa en les DO, AOC i DOC i preveu l'extensió a tercers països. Fora de la Unió les denominacions utilitzades són:
* Algèria: Appellation d'origine garantie (AOG)
* Argentina: Denominación de Origen Controlada (DOC) i Indicación Geográfica (IG)
* Austràlia: Geographical Indication (GI)
* Brasil: Denominação de Origem (DO) i Indicação de Procedência (IP)
* Canadà: Vintners Quality Alliance (VQA)
* Estats Units: American Viticultural Area (AVA)
* Marroc: Appellation d'origine contrôlée (AOC) i Appellation d'origine garantie (AOG)
* Mercosur: Denominación de Origen Reconocida i Indicación Geográfica Reconocida
* Nova Zelanda: Geographical Indication (GI)
* San Marino: Identificazione d'Origine (IO)
* Sud-àfrica: Wine of Origin (W.O.)
* Suïssa: Appellation d'origine contrôlée (AOC)
* Tunísia: Appellation d'origine contrôlée (AOC)
* Xile: Denominación de Origen de Región Vitícola

## Vegeu també

* Denominació d'origen
* Denominació d'origen qualificada
* Denominació geogràfica
* Indicació geogràfica de begudes espirituoses
* Vi de la terra

## Referències

* ↑ Australian Wine and Brandy Corporation Regulaions 1981
* ↑ Reglamento vitivinícola del Mercosur

## Enllaços externs

* Reglament (CE) 753/2002 (castellà)